navo vanyola kindu cha vavitira mu kumanyia na valuviriri . Yaga galange maridadi go kumuviri , Mundu mukali mulala yalange yamanya vusitsa vwo kusaata na yalangwa " musaati " . Mukana lwa yadukanga ma alola gadukana asaatwe tsisaate yavugulanga otolo mu kakunge ahirira musaati kuli ifisi . mundu mukali yamanyanga aniga mundu musatsa , “ umanye vulwaye vutsitsanga ni vokoyemberera muno , utsie ku magina . Musatsa maatsia wo mukumu . Mukumu yamanya amwikalitsa hasi maavika keseero chiche hasi maaleta magina gege atanga kukina nago kokeseero na muteva amateva kuli ndi , oveye ku ne ngoko isasage ? Naye ye . Vuyu wakutsa ula mwamukolera ku misambwa ? Naye dave . Wamanya ku Isindu amanya agendaa hango vudiku ? Naye dave . Mwana ulwalanga uyu atsitsanga ku we Kegoli ? Hi , ma vagenda nu mwana wewe . Mukumu yirana kukuba mu magina gege ma atovola ku kindu kilala naho viviri ku vyatevangi kuli ayanzi ma avolera mwene mulwaye amagina gange gasingiye ku kindu yiki . Engoko isasage yagwa luswa itsie kwitwa . Haundi yalola engoko yene yila niyo yalulanga hango . Naho ‘ vuyu wakutsa ula vatsie kuyavulula vigumba vivye visambwe kigira niye usyukanga . Naho “ Kegoli ” yavika mwana nu mukumu alatsia kutulitsa vindu vya yavika zana vila . Ndi ku alagenda ne miri nayaatse kuvisa ha vundu ma nayatse kutulitsa ho . Ni yakolanga ndyo mo mwana ahona kigira avandu va madiku gene yago valwalanga ma vahona kigira tsingulu tsya masahi tsyalwananga vulwaye ma vasuuvira mukumu okonyi . - Na niyakutsanga ma vavola agandi galondeye mu go mukumu yali nakiri kolóla . 21 ligenda muleri yamugumiranga mu maha atanga ku mugеnditsa kumunalitsa okogenda . Kolomba mwana anale ligenda vwangu vavugulanga amasambu ge viroka vahuhitsa ku luuya na vaminira mu vyungu vye virenge . Mugamba zuri ligali vatulanga no mwana vagenda naye ni vamugеnditsa mu liime ndi vula aluhe anale . Kwegitsa mwana kogenda . Kuli gavetsanga mwana siagendanga bwangu kuli tsinyama tsindi tsyo muvulimu dave . Avugulanga inyinga iduki . Kudinyia vigumba vyo mwana , muleri yatulitsanga mwana ku magulu ma ahagata . Ni yakahagata ma yikalitsa hasi nadiririra magulu ma ahagata . Ni yakahagata mayikalitsa hasi nadiririra kuduka lwo mwana anyala kwikala vugira kudirwa . Mwana yamanyanga atanga limoola naho kuswegenya . Kutula ku limoola yili mwana yamanyanga mwene atanga lisingirira ku visaala maatanga litambagira . Mu litambagira mwana yamanya atanga lyega komoloma . Kunalitsa mwana Isimindwa Avandu vanyingi vakiri kuva avalina Va manyonyi . Nivanga avamanyi linyonyi yiri ? Linyonyi yiri lirangwa isimindwa . Isimindwa yaalulanga ndi avaana vayo ? Emenyi haliki ? Mu madiku ga vandu vaatanga kugwa vakristayo , wali vudinyu ligali muvivala vinyingi . Isimindwa yayanza kumenya mulirina . Iritsanga tsinzalo halala namalova . Iyavanga kidivu chayo nu munwa mu tsimbangaywa tslevigulu nokuluglinga Iwomugera munene , inyanza naho kuu mbalabala . Tsisimindwa tsiteraa mavuyu gaviri Yaalulanga , ahimbi mumasitsa gavaga . Avaana vayo valindwa vulahi muno . Eheetsanga avaana vayo amadede neviguuguli vinyingi . Tivula mateeva yaga : Umanyi tsing'ano tsianga tsie tsislimindwa ? Nihaliki he tsisimindwa tsigunzanga ? 3 . Voola